XI Национален конкурс "Въведение Богородично 2024"

В чест на празника Въведение Богородично – 21 ноември, ден на православната християнска младеж и семейство
с благословението на
Негово Високопреосвещенство
Пловдивския митрополит Николай
Културно-просветният отдел
при Пловдивска света митрополия обявява
 
XI НАЦИОНАЛЕН УЧЕНИЧЕСКИ КОНКУРС 2024
           
на тема:
„Животът на Божията Майка – добрият пример за християните от всички времена“

Цели на конкурса

•	Насочва участниците в конкурса да разсъждават в творбите си върху значението на християнските добродетели, притежавани от Света Богородица – основа за живот във вяра, мир и добри дела като контрапункт на негативните явления в съвременния ни живот;
•	Да осмислят главната роля на семейството като основа, върху която се формират и надграждат християнските ни добродетели и светоглед;
•	Стимулира и дава възможност за изява творческите възможности на учениците;
 
Насоки за разсъждение по темата на конкурса
•	Защо Бог избира Мария да стане Майка Божия;
•	Защо и кои добродетели, които притежава Света Богородица, са актуални и за днешното бездуховно време;
•	Пресвета Богородица като вдъхновение за мир и човеколюбие;
•	Примерът на Божията Майка – нашата подкрепа за преодоляване на трудностите в ежедневието ни и предизвикателствата в съвременния свят;
•	Връзката ни с Божията Майка чрез вярата и молитвите ни, отправени към Нея;
•	Иконата на Света Богородица в нашия дом;
•	Бог има промисъл за живота на всеки човек. Да се научим да се вслушваме в Божията воля, за да изпълним нашата мисия в живота, както Божията Майка е изпълнила Своята;

Категории: Стихотворение, Есе, Разказ, Рисунка

Общи изисквания и критерии за оценка
За участие се допускат само творчески разработки, които отговарят на изброените по-долу изисквания:
•	Да не са изплагиатствани (копие или част от работата на други автори)
•	Да отразяват личното отношение и мнение на участника по темата
•	Да са създадени от един ученик
•	Оригиналност на творбата - да показва личен подход и разбиране важността на темата, логическа структура и яснота на изложението
•	Грамотност и добра езикова култура
•	Въздействие и убедителност на творбата

Раздел: Рисунка
Могат да участват деца от детски градини и ученици от 1 до 12 клас, разпределени в 5 възрастови групи: детска градина; първи-втори-трети клас; четвърти-пети-шести клас; седми-осми-девети клас; десети-единадесети-дванадесети клас.
 
Рисунките трябва да бъдат авторски и с формат (35/50)!
  
Адрес за изпращане на рисунките:
Пловдивска св. митрополия
ул. ”Станислав Доспевски” № 14
Културно-просветен отдел
4000 Пловдив
тел. 0899 71 66 47
email: mitropolia_kpo@abv.bg
 
Всяка рисунка трябва да съдържа следната информация (на гърба):
- заглавие
- трите имена на автора, клас, училище/школа, населено място
- телефон на участника или на негов родител
- имена на преподавателя, телефон
Рисунки, които не отговарят на условията на конкурса, няма да бъдат оценявани!
Рисунките, участващи в конкурса, не се връщат на участниците!

Раздел: Литературна творба (разказ, есе или стихотворение)
Възрастови групи: 2 и 3 клас; 4 и 5 клас; 6 и 7 клас; 8 и 9 клас; 10, 11 и 12 клас
Тема: „Животът на Божията Майка – добрият пример за християните от всички времена“.

Всяка творба трябва да съдържа:
- трите имена на автора, клас, училище, населено място, телефон на участника или на негов родител, имейл адрес
- имена на преподавателя, телефон
- обем: до 2 компютърни страници, около 1000 думи при размер на шрифта 12 pt
- участието трябва да е лично (авторско)

Моля, изпращайте Вашите литературни творби на имейла на Културно-просветния отдел: mitropolia_kpo@abv.bg
 
Крайният срок за получаване на литературните творби и рисунки с имената и контактите на участниците е до 11.11.2024 г.
             
Награди
Ще бъдат отличени учениците, чиито творби са класирани на първо, второ и трето място в съответните раздели и възрастови групи.
За особени резултати ще бъде връчена специалната награда на Негово Високопреосвещенство Пловдивски митрополит Николай.
Обявяване на резултатите от конкурса: до 21 ноември в сайта на Пловдивска света митрополия: http://www.plovdivskamitropolia.bg/
Награждаване – датата ще бъде обявена допълнително заедно с публикуването на резултатите.
На всички участници пожелаваме успех и вдъхновение под Покрова на Света Богородица!